gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8593, del 17-07-2019 (2019/5921)

Notificació de la sentència dictada en el judici verbal número 548/2018.
------------------------------------------------------------------------

### Dades del document

Número de DOGV
:   8593

Data del DOGV
:   17-07-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/5921


Organisme emissor
:   Jutjat Mercantil Número 4 de València

Tipus de document
:   Edicte

Notificació de la sentència dictada en el judici verbal número 548/2018. [2019/5921]  
En aquest procediment de judici verbal, seguit a instàncies de Cris Adam, SA, contra Guillem Querol Muñoz, s'ha dictat la sentència que literalment és com segueix:  
  
«Estime la demanda interposada pel representant de la mercantil Cris Adam, SA, contra Guillem Querol Muñoz, com administrador únic de Monte Carlos Event, SL, i condemne el demandat a pagar, com a solidari obligat, a la part actora, la quantitat de 2.000 euros, més els interessos de l'article 576 de la Llei d'enjudiciament civil, amb imposició de les costes causades en aquest procediment.  
  
Notifiqueu a les parts i feu-los saber que contra aquesta sentència no es pot interposar un recurs.»  
  
I atés que el demandat, Guillem Querol Muñoz, es troba en parador desconegut, s'expedeix aquest edicte a fi que li valga de notificació de forma deguda.  
  
València, 5 de juny de 2019.- La lletrada de l'Administració de justícia: Cristina M.ª Valero Domenech.
Diari Oficial de la Generalitat Valenciana


Sumari del DOGV 8537, del 29-04-2019 (2019/3171)

Notificació de la sentència dictada en el judici verbal número 757/2015.
------------------------------------------------------------------------

### Dades del document

Número de DOGV
:   8537

Data del DOGV
:   29-04-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/3171


Organisme emissor
:   Jutjat de Primera Instància Número 3 de Sant Vicent del Raspeig

Tipus de document
:   Edicte

Notificació de la sentència dictada en el judici verbal número 757/2015. [2019/3171]  
Antonio Senis Fernández, lletrat de l'Administració de justícia del Jutjat de Primera Instància número 3 de Sant Vicent del Raspeig (Alacant), faig saber que en el judici verbal seguit en aquest jutjat amb el número 757/2015, s'ha dictat sentència l'encapçalament i la dispositiva de la qual són del tenor literal següent:  
  
«Jutgessa que la dicta: Marta Rodríguez Andreu  
Lloc: Sant Vicent del Raspeig  
Data: 7 d'abril de 2016  
Demandant: Grenke Rent, SA  
Procuradora: Irene Ortega Ruiz   
Demandat: Unoauno Soluciones Informáticas, SL  
Estime íntegrament la demanda interposada per Grenke Rent, SA contra Unoauno Soluciones Informáticas, SL, i declare extingit i resolt el contracte número 92-6168, per incompliment de les obligacions essencials del contracte per part de la demandada amb data d'efecte des de l'endemà de la recepció de la comunicació de la resolució contractual, això és, 24 de juliol de 2014; condemne la demandada a retornar a l'actora els 3 ordinadors portàtils Vostro 33T0, amb número de sèrie 16T2LT1, HTT2LT1, i JTT2LT1 fabricant Dell en el domicili de la demandant o de qui aquesta designe assumint la demandada totes les despeses i costos de lliurament; condemne la demandada a pagar a la demandant la quantitat de 1267,36 - en concepte de rendes o lloguers objecte de l'esmentat contracte, la quantitat de 66,27 - en concepte d'interessos calculats en addició d'un T% a l'interés legal i oficial del BCE aplicable a Espanya, quantitat que s'incrementarà en un 0,191 - fins a la data del total pagament del deute, la quantitat de 499,00 - en concepte de retard per cada dia natural de retard en la devolució dels béns en virtut de la clàusula 1T.3 de les clàusules generals pactades, que fan un total de 1833,13 ?, i costes.  
Notifiqueu la present resolució a les parts, i feu-los saber que contra aquesta no es pot interposar cap recurs d'apel·lació conforme al que s'estableix en l'article 4 TTLEC.»  
  
I perquè servisca de notificació de sentència al demandat Unoauno Soluciones Informáticas, SL, expedisc el present edicte.  
  
Sant Vicent del Raspeig, 26 de febrer de 2019.- El lletrat de l'Administració de justícia: Antonio Senis Fernández.
Diari Oficial de la Generalitat Valenciana


Sumari del DOGV 8606, del 05-08-2019 (2019/7871)

ACORD de 26 de juliol de 2019, del Consell, d'autorització de l'expedient de rescabalament 13/2019 per obligacions contretes en 2018 i 2019.
--------------------------------------------------------------------------------------------------------------------------------------------

### Dades del document

Número de DOGV
:   8606

Data del DOGV
:   05-08-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/7871


Data del document
:   26-07-2019

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Acord

Descriptors 

:   * Vicepresidència i Conselleria d'Igualtat i Polítiques Inclusives

ACORD de 26 de juliol de 2019, del Consell, d'autorització de l'expedient de rescabalament 13/2019 per obligacions contretes en 2018 i 2019. [2019/7871]  
En compliment del que disposen els articles 39.5 i 106.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, a proposta de la vicepresidenta i consellera d'Igualtat i Polítiques Inclusives, el Consell, prèvia deliberació, en la reunió de 26 de juliol de 2019,  
  
  
ACORDA  
  
Primer  
Autoritzar l'aprovació per la persona titular de la Vicepresidència i Conselleria d'Igualtat i Polítiques Inclusives de l'expedient de rescabalament 13/2019 com a conseqüència de la prestació de serveis de custòdia i gestió documental de la Direcció Territorial d'Alacant entre 2018 i 2019, per import de 9.079,40 € (IVA inclòs).  
  
Segon   
Autoritzar la imputació al pressupost del 2019 de les obligacions econòmiques generades en 2018, per import de 6.055,18 €.  
  
València, 26 de juliol de 2019  
  
La consellera secretària,  
MÓNICA OLTRA JARQUE
Diari Oficial de la Generalitat Valenciana


Sumari del DOGV 8667, del 30-10-2019 (2019/9530)

Informació pública del Servei Territorial d'Indústria i Energia de València, expedient MIEXCD/2016/4/46, de la sol·licitud de concessió derivada anomenada Los Gemelos II, del permís d'investigació anomenat Monterde número 2993, secció C), al terme municipal de Sinarcas, de la província de València.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8667

Data del DOGV
:   30-10-2019

Secció del DOGV
:   V. ANUNCIS - C) ALTRES ASSUMPTES

Número del document
:   2019/9530


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Informació pública del Servei Territorial d'Indústria i Energia de València, expedient MIEXCD/2016/4/46, de la sol·licitud de concessió derivada anomenada Los Gemelos II, del permís d'investigació anomenat Monterde número 2993, secció C), al terme municipal de Sinarcas, de la província de València. [2019/9530]  
El Servei Territorial d'Indústria i Energia de València fa saber que Arenas y Gravas Sáez Monterde, SL ha sol·licitat autorització de concessió derivada anomenada Los Gemelos II del permís d'investigació anomenat Monterde número 2993, del terme municipal de Sinarcas (València), constant en l'expedient MIEXCD/2016/4/46 el projecte d'explotació, estudi d'impacte ambiental i pla de restauració integral.  
  
Cosa que es fa pública en compliment del preceptuat en l'article 4 de la Llei 2/1989, de 3 de març, de la Generalitat Valenciana, d'impacte ambiental, l'article 9 del Reial decret legislatiu 1/2008, d'11 de gener, pel qual s'aprova el text refós de la Llei d'avaluació d'impacte ambiental de projectes i l'article 6 del Reial decret 975/2009, de 12 de juny, sobre gestió dels residus de les indústries extractives i de protecció i rehabilitació de l'espai afectat per activitats mineres, a fi que les persones que es consideren afectades d'alguna manera per l'activitat de què es tracta puguen formular, per escrit, durant el termini de trenta dies hàbils a partir de l'endemà de la present publicació, les observacions pertinents davant d'aquest Servei Territorial d'Indústria i Energia de València.  
  
València, 26 d'agost de 2019.- El cap del Servei Territorial d'Indústria i Energia, p. s. (R 20.06.2019 del director territorial d'Economia Sostenible, Sectors Productius, Comerç i Treball): Roberto Anchel Añó.
Diari Oficial de la Generalitat Valenciana


Sumari del DOGV 8681, del 20-11-2019 (2019/10525)

Informació pública de l'esborrany del projecte de decret del president de la Generalitat, pel qual s'aproven les bases reguladores de subvencions destinades a fomentar la instal·lació, el manteniment i la posada en funcionament de caixers automàtics en determinats municipis i nuclis de població de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8681

Data del DOGV
:   20-11-2019

Secció del DOGV
:   V. ANUNCIS - C) ALTRES ASSUMPTES

Número del document
:   2019/10025


Data del document
:   12-11-2019

Organisme emissor
:   Presidència de la Generalitat

Tipus de document
:   Anunci

Descriptors 

:   * cooperació administrativa

Informació pública de l'esborrany del projecte de decret del president de la Generalitat, pel qual s'aproven les bases reguladores de subvencions destinades a fomentar la instal·lació, el manteniment i la posada en funcionament de caixers automàtics en determinats municipis i nuclis de població de la Comunitat Valenciana. [2019/10539]  
 A fi de donar publicitat a l'esborrany del projecte de decret del president de la Generalitat pel qual s'aproven les bases reguladores de subvencions destinades a fomentar la instal·lació, el manteniment i la posada en funcionament de caixers automàtics en determinats municipis i nuclis de població de la Comunitat Valenciana, s'obri un període d'informació pública durant un termini de set dies comptats a partir de l'endemà de la publicació del present anunci en el Diari Oficial de la Generalitat Valenciana, de conformitat amb el que estableix l'article 43.1.c de la Llei 5/1983, de 30 de desembre, del Consell, i en compliment del tràmit d'audiència previst en l'article 52 del Decret 24/2009, de 13 de febrer, del Consell, sobre la forma, l'estructura i el procediment d'elaboració dels projectes normatius.  
  
L'esborrany del projecte de decret podrà ser consultat en el web de Presidència de la Generalitat, en l'apartat «Normativa en tramitació» ((http://www.presidencia.gva.es/normativa-en-tramitacion), i en el portal de Transparència de la Generalitat http://www.gvaoberta.gva.es).  
  
Les al·legacions, suggeriments o observacions podran ser remesos, perquè siguen considerats, a la Direcció General de l'Agenda Valenciana Antidespoblament, i caldrà remetre'ls al Registre General de Presidència de la Generalitat, situat al carrer d'En Bou, 9-11, 46555 València, o a través del correu electrònic: sanchis\_hwvo@yjj.xy  
  
València, 12 de novembre de 2019.- La directora general de l'Agenda Valenciana Antidespoblament: Jeannette Segarra Sales.
Diari Oficial de la Generalitat Valenciana


Sumari del DOGV 8534, del 24-04-2019 (2019/4066)

Licitació número S-46. Autorització administrativa per a l'ocupació temporal de la plaça del port d'Alacant, destinada a la instal·lació de mercat ambulant d'estiu 2019.
-------------------------------------------------------------------------------------------------------------------------------------------------------------------------

### Dades del document

Número de DOGV
:   8534

Data del DOGV
:   24-04-2019

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2019/4066


Data del document
:   12-04-2019

Organisme emissor
:   Autoritat Portuària d'Alacant

Tipus de document
:   Anunci

Descriptors 

:   * contracte de serveis

Licitació número S-46. Autorització administrativa per a l'ocupació temporal de la plaça del port d'Alacant, destinada a la instal·lació de mercat ambulant d'estiu 2019. [2019/4066]  
1. Objecte. L'Autoritat Portuària d'Alacant convoca concurs públic per a l'atorgament en règim d'autorització administrativa per a l'ocupació temporal de la plaça del port d'Alacant, destinada a la instal·lació de mercat ambulant d'estiu 2019.  
2. Bases del concurs: les establides en el plec de bases i plec de condicions generals i particulars.  
3. Documents d'interés per als licitadors  
a) Plec de bases.  
b) Plec de condicions generals i particulars.  
c) Plans.  
4. Garantia provisional: cinc-cents (500,00) euros.  
5. Ofertes, requisits: les ofertes s'hauran de formular conformement al que es disposa en el plec de bases, amb els requisits que aquest especifica.  
6. Manifest de documents i presentació d'ofertes, lloc i termini: els documents d'interés per als licitadors estaran de manifest, a la disposició de les persones interessades, en el Registre General de l'Autoritat Portuària d'Alacant, Moll de Ponent, 11, en l'horari d'oficina, durant un termini de vint dies hàbils comptats a partir de l'endemà de la data de publicació d'aquest anunci en el Diari Oficial de la Generalitat Valenciana, que finalitzarà a les 14.00 hores de l'últim dia. Si aquest és dissabte o festiu, passarà al dia hàbil següent.  
  
La presentació de les ofertes haurà de realitzar-se en el lloc i termini indicats en el paràgraf anterior, en la forma i condicions que estableix el plec de bases.  
7. Adreça d'internet del perfil del contractant: la documentació citada en l'apartat 3 estarà disponible en la pàgina web d'aquesta Autoritat Portuària www.puertoalicante.com, i en les oficines d'aquesta.  
8. Obertura de les ofertes: l'obertura de les ofertes es verificarà en acte públic, per la mesa de contractació, el cinqué dia posterior al venciment del termini de vint dies hàbils comptats a partir de l'endemà de la data de publicació d'aquest anunci en el DOGV, a la sala del Consell d'Administració de l'Autoritat Portuària. Si aquest és dissabte o festiu, passarà al dia hàbil següent.  
  
Alacant, 12 d'abril de 2019.- El president: Juan Antonio Gisbert García.
Diari Oficial de la Generalitat Valenciana


Sumari del DOGV 8691, del 04-12-2019 (2019/10318)

Notificació de la sentència dictada en el divorci contenciós número 5/2018.
---------------------------------------------------------------------------

### Dades del document

Número de DOGV
:   8691

Data del DOGV
:   04-12-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/10277


Organisme emissor
:   Jutjat de Primera Instància i Instrucció Número 1 de Picassent

Tipus de document
:   Edicte

Notificació de la sentència dictada en el divorci contenciós número 5/2018. [2019/10209]  
De: José María Marín Segovia.  
Procuradora: María Ángeles Esteban Álvarez.  
Contra: Concepción Ramírez Martínez.  
En aquest procediment seguit a instàncies de José María Marín Segovia contra Concepción Ramírez Martínez, s'ha dictat la sentència que literalment és com segueix:  
  
«Sentència número 50/2019  
Picassent, 26 de març de 2019  
Irene Vidal Notari, jutgessa del Jutjat de Primera Instància i Instrucció número 1 de Picassent i partit judicial, he vist aquestes actuacions del judici de divorci número 5/2018, tramitades d'acord amb les normes de l'article 770 de la Llei d'enjudiciament civil, seguit a instàncies de José María Marín Segovia, representat per la procuradora dels tribunals María Ángeles Esteban Álvarez, contra Concepción Ramírez Martínez, declarada en rebel·lia.  
Dispositiva  
Estime la demanda interposada per José María Marín Segovia, representat per la procuradora dels tribunals María Ángeles Esteban Álvarez contra Concepción Ramírez Martínez, declarada en rebel·lia, i declare dissolt, per divorci, el matrimoni d'ambdós cònjuges, sense que siga procedent l'adopció de mesures.  
No pertoca fer especial pronunciament sobre costes.  
Una vegada siga ferma aquesta resolució, expediu un ofici a l'encarregat del Registre Civil, que anirà acompanyat d'un testimoniatge d'aquella, perquè puga anotar-ne la part dispositiva en la inscripció de matrimoni corresponent; poseu-ne en les actuacions un certificat i incloeu aquesta sentència en el llibre de sentències.  
Notifiqueu aquesta sentència a les parts i feu-los saber que es pot interposar un recurs d'apel·lació en contra davant d'aquest Jutjat, dins del termini de vint dies, comptador des de l'endemà de la notificació, de què coneixerà l'Audiència Provincial de València. En la interposició del recurs l'apel·lant ha d'exposar les al·legacions en què base la impugnació, a més d'esmentar la resolució objecte d'apel·lació i els pronunciaments que impugna.  
Aquesta és la meua sentència, que pronuncie, mane i signe.»  
  
I atés que la demandada, Concepción Ramírez Martínez, es troba en parador desconegut, s'expedeix aquest edicte a fi que li valga de notificació de forma deguda.  
  
Picassent, 24 de juliol de 2019.- La lletrada de l'Administració de justícia: Marta Golvano Lanas.
Diari Oficial de la Generalitat Valenciana


Sumari del DOGV 8510, del 21-03-2019 (2019/2815)

ACORD de 15 de març de 2019, del Consell, d'autorització de l'expedient de rescabalament 2/2019, per obligacions contretes en 2018.
-----------------------------------------------------------------------------------------------------------------------------------

### Dades del document

Número de DOGV
:   8510

Data del DOGV
:   21-03-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/2815


Data del document
:   15-03-2019

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Acord

Descriptors 

:   * Vicepresidència i Conselleria d'Igualtat i Polítiques Inclusives

ACORD de 15 de març de 2019, del Consell, d'autorització de l'expedient de rescabalament 2/2019, per obligacions contretes en 2018. [2019/2815]  
En compliment del que disposen els articles 39.5 i 106.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, a proposta de la vicepresidenta i consellera d'Igualtat i Polítiques Inclusives, el Consell, prèvia deliberació, en la reunió de 15 de març de 2019,  
  
  
ACORDA  
  
Primer  
Autoritzar l'aprovació per la persona titular de la Vicepresidència i Conselleria d'Igualtat i Polítiques Inclusives de l'expedient de rescabalament 2/2019, per obligacions contretes en 2018 per import total de 7.364.190,28 - (IVA inclòs).  
  
Segon  
Autoritzar la imputació al pressupost de 2019, de les obligacions econòmiques generades en 2018, per import de 7.364.190,28 ?.  
  
València, 15 de març de 2019  
  
La consellera secretària,  
MÓNICA OLTRA JARQUE
Diari Oficial de la Generalitat Valenciana


Sumari del DOGV 8669, del 04-11-2019 (2019/10836)

Correcció d'errades de l'oferta d'ocupació pública de 2019.
-----------------------------------------------------------

### Dades del document

Número de DOGV
:   8669

Data del DOGV
:   04-11-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/10589


Data del document
:   28-10-2019

Organisme emissor
:   Ajuntament d'Olocau

Tipus de document
:   Correcció d'errades

Correcció d'errades

 Descriptors 

:   * Olocau
    * concurs administratiu

Correcció d'errades de l'oferta d'ocupació pública de 2019.  
 [2019/10146]  
Per la Resolució d'Alcaldia número 436 d'aquest ajuntament, de data 30 de setembre de 2019, es va aprovar l'oferta d'ocupació pública corresponent a les places que a continuació s'esmenten per a l'any 2019.  
Aquesta resolució va ser publicada en el Diari Oficial de la Generalitat Valenciana número 8.662, de data 23 d'octubre de 2019, i ha de quedar redactada com segueix:  
  
  
Personal funcionari de carrera:  
  
Escala administració general:  
  
Grup Subgrup Classificació Nombre vacants Denominació Sistema d'accés  
A A2 1 Tècnic/a mitjà/ana AEDL Concurs oposició  
C C1 1 Administratiu/iva Concurs oposició  
  
  
Escala d'administració especial:  
  
Grup Subgrup Classificació Nombre vacants Denominació Sistema d'accés  
C C1 1 Policia local Consolidació d'ocupació (concurs oposició)  
  
  
  
En compliment de l'article 91 de la Llei 7/1985, de 2 d'abril, reguladora de les bases de règim local, i l'article 70 del text refós de la Llei de l'Estatut Bàsic de l'Empleat Públic aprovat pel Reial decret legislatiu 5/2015, de 30 d'octubre.  
  
Olocau, 28 d'octubre de 2019.- L'alcalde president: Antonio Ropero Morales.
Diari Oficial de la Generalitat Valenciana


Sumari del DOGV 8505, del 13-03-2019 (2019/1745)

Notificació de la sentència dictada en el procediment ordinari número 661/2018.
-------------------------------------------------------------------------------

### Dades del document

Número de DOGV
:   8505

Data del DOGV
:   13-03-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/1745


Organisme emissor
:   Jutjat de Primera Instància Número 23 de València

Tipus de document
:   Edicte

Notificació de la sentència dictada en el procediment ordinari número 661/2018.  
 [2019/1745]  
Part demandant: Tainivol, SL.  
Part demandada: Torcassa Transportes, SL.  
En el judici de referència s'ha dictat sentència, l'encapçalament i dispositiva de la qual són literalment:  
  
«Sentència número 289/2018  
València, 22 de novembre de 2018  
Desamparados Almenar Belenguer, magistrada jutgessa del Jutjat de Primera Instància número 23 dels de València, he vist les actuacions de judici verbal seguides sota el número 661/2018 a instàncies de la mercantil Tainivol, SL, assistida del lletrat Francisco Aliaga Navarro, contra la mercantil Torcassa Transportes, SL, declarada en rebel·lia i s'exercita acció de reclamació de quantitat.  
Dispositiva  
Estime la demanda presentada per la mercantil Tainivol, SL, contra la mercantil Torcassa Transports, SL, declarada en rebel·lia, i condemne la demandada al pagament a l'actora de la quantitat de cent catorze euros amb noranta-cinc cèntims (114,95 euros), més els interessos legals des de la data de la interpel·lació judicial (11.05.2018). S'imposen a la demandada les costes del procediment, amb les limitacions de l'article 32.5 de la Llei d'enjudiciament civil 2000.  
  
Contra aquesta sentència no es pot interposar cap recurs (art.455.1 DBG2974 en la redacció donada per Llei 37/2011, de 10 d'octubre, de 2011, d'agilitació processal).  
Així, aquesta és la meua sentència, que pronuncie, mane i signe.»  
  
Atés que es desconeix el domicili o la residència actuals de la part demandada, Torcassa Transportes, SL, per diligència d'ordenació dictada i de conformitat amb el que es disposa en els articles 497.2, 156.4 i 164 de la Llei 1/2000, d'enjudiciament civil, s'ha ordenat la publicació d'aquest edicte en el tauler d'anuncis del jutjat i en el Diari Oficial de la Generalitat Valenciana per a portar a efecte la diligència de notificació de sentència.  
  
València, 6 de febrer de 2019.- El lletrat de l'Administració de justícia: Alberto Martínez de Santos.